Návrh
OPATRENIE

Národnej banky Slovenska 
z ............ 2026 
o miere nákladov na držbu použiteľných vlastných zdrojov a o absolútnej spodnej hranici minimálnej kapitálovej požiadavky na solventnosť pre poisťovne, na ktoré sa neuplatňuje osobitný režim, a pre zaisťovne, pobočky zahraničných poisťovní a pobočky zahraničných zaisťovní

Národná banka Slovenska podľa § 38 ods. 5 a § 63 ods. 3 zákona č. 39/2015 Z. z. o poisťovníctve a o zmene a doplnení niektorých zákonov v znení zákona č. .../2026 Z. z. (ďalej len „zákon“)  ustanovuje: 
§ 1
Miera nákladov na držbu použiteľných vlastných zdrojov
Miera nákladov na držbu použiteľných vlastných zdrojov sa od 30. januára 2027 rovná 4,75%. 

§ 2
Absolútna spodná hranica minimálnej kapitálovej požiadavky na solventnosť
(1) Absolútna spodná hranica minimálnej kapitálovej požiadavky na solventnosť
a) poisťovne pre neživotné poistenie je 2 700 000 eur vrátane kaptívnych poisťovní okrem prípadu, ak kryje riziká neživotného poistenia v poistných odvetviach uvedených v bodoch 10 až 15 prílohy č. 1 časti A zákona, kedy je táto spodná hranica 4 000 000  eur, 
b) poisťovne pre životné poistenie je 4 000 000 eur vrátane kaptívnych poisťovní,
c) zaisťovne je 3 900 000 eur,
d) kaptívnej zaisťovne je 1 300 000 eur.
(2) Ak poisťovňa vykonáva súčasne životné poistenie a neživotné poistenie podľa § 6 ods. 7 písm. c) zákona, absolútna spodná hranica minimálnej kapitálovej požiadavky na solventnosť sa určuje vo výške súčtu súm uvedených v odseku 1 písm. a) a b). 

§ 3
 Záverečné ustanovenie
Týmto opatrením sa preberajú právne záväzné akty Európskej únie uvedené v prílohe.  

§ 4
Účinnosť
Toto opatrenie nadobúda účinnosť 30. januára 2027.

Príloha k opatreniu č. ..../2026

Zoznam preberaných právne záväzných aktov Európskej únie
Smernica Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) (Ú. v. EÚ L 335, 17.12.2009) v znení smernice Európskeho parlamentu a Rady 2011/89/EÚ zo 16. novembra 2011 (Ú. v. EÚ L 326, 8.12.2011), smernice Európskeho parlamentu a Rady 2012/23/EÚ z 12. septembra 2012 (Ú. v. EÚ L 249, 14.9.2012), smernice Rady 2013/23/EÚ z 13. mája 2013 (Ú. v. EÚ L 158, 10.6.2013), smernice Európskeho parlamentu a Rady 2013/58/EÚ z 11. decembra 2013 (Ú. v. EÚ L 341, 18.12.2013), smernice Európskeho parlamentu a Rady 2014/51/EÚ zo 16. apríla 2014 (Ú. v. EÚ L 153, 22.5.2014), smernice Európskeho parlamentu a Rady (EÚ) 2016/2341 zo 14. decembra 2016 (Ú. v. EÚ L 354, 23.12.2016), nariadenia Európskeho parlamentu a Rady (EÚ) 2017/2402 z 12. decembra 2017 (Ú. v. EÚ L 347, 28.12.2017), smernice Európskeho parlamentu a Rady (EÚ) 2018/843 z 30. mája 2018 (Ú. v. EÚ L 156, 19.6.2018), smernice Európskeho parlamentu a Rady (EÚ) 2019/2177 z 18. decembra 2019 (Ú. v. EÚ L 334, 27.12.2019), smernice Európskeho parlamentu a Rady (EÚ) 2022/2556 zo 14. decembra 2022 (Ú. v. EÚ L 333, 27.12.2022), smernice Európskeho parlamentu a Rady (EÚ) 2023/2864 z 13. decembra 2023 (Ú. v. EÚ L, 2023/2864, 20.12.2023) a smernice Európskeho parlamentu a Rady (EÚ) 2025/2 z 27. novembra 2024 (Ú. v. EÚ L, 2025/2, 8.1.2025).

